[{"text_idx": "#000003", "text": "Sen teritoriaj ligoj, esperantistoj rapide kreis siajn proprajn formojn de interkontakto. Ili sociumadis en flekseblaj kaj malcentralizitaj retoj kaj imagis novajn vojag\u0302manierojn. Esperantistaj vojag\u0302antoj serc\u0302is spertojn for de normigitaj cirkvitoj, s\u0302ang\u0302ante la perspektivon de la amatora etnografo. Tiu c\u0302i inklino trovis sian kolektivan esprimon ankau\u0306 en renkontig\u0302oj kaj kongresoj, kies sinsekvaj gastigaj urboj ligas la lokojn de simbola spaco. En c\u0302i tiu spirito, kontrau\u0306e al la financaj interesoj de la turisma industrio, la esperantistoj establis sian pioniran sistemon de \u201ccouch surfing\u201d jam en 1974, per la t. n. Pasporta Servo."}, {"text_idx": "#000004", "text": "Studtago pri Esperanto en Barcelono"}, {"text_idx": "#000009", "text": "La dua renkontig\u0302o de Esperanto Paradigmo okazos en Bonn kun la subtemo \u201cPacismo en praktiko\u201d. Surbaze de la modelo de la Esperanto-movado, la laborrenkontig\u0302o celas ajnan novigan kaj au\u0306tonomian formon de nedeviga asociig\u0302o inter individuoj kaj grupoj, kiuj formig\u0302is trans limoj kaj engag\u0302ig\u0302as por pacismo. Elektante ekzemplojn el malsamaj areoj, la kunveno temigas la spertojn de malcentralizita aktivorganizado sur tutmonda nivelo kaj pridemandas kiel priskribi kaj karakterizi ilin. La celo de la kunveno estas krei spacon por intelekta diskuto pri tiuj specifaj formoj de tutmonda civitana aktivado. La 7-an de septembro je la 18:00 Ulrich Lins faros publikan prelegon pri la temo \u201cDas gefa\u0308hrliche Esperanto. Hitler, Stalin und der Internationalismus\u201d."}, {"text_idx": "#000010", "text": "La programon oni povas konsulti c\u0302i tie."}, {"text_idx": "#000012", "text": "La dua renkontig\u0302o de Esperanto-Paradigmo okazos c\u0302e la Universitato Bonn de la 6-a g\u0302is la 8-a de septembro 2022. Bonvenaj estas proponoj de master-studentoj, doktorig\u0302antoj kaj post-doktoroj. La laborlingvoj estos franca, germana kaj angla. La venontjara renkontig\u0302o okazos en 2023 c\u0302e la Campus Condorcet en Parizo."}, {"text_idx": "#000016", "text": "En la organiza dezerto, kiu estis la postmilita Hispanio, surprizas la apero en 1947 de sendependa organizo. La Hispana Esperanto-Federacio gastigis en respondecaj postenoj esperantistojn, kiuj alig\u0302is al unu au\u0306 alia flanko dum la Hispana Milito, igante la Federacion lokon de renkontig\u0302o kaj repacig\u0302o. Por klarigi tiun spiriton de toleremo kaj reciproka respekto, Roberto Garvi\u0301a analizas la Esperanto-movadon en la jardekoj antau\u0306 la milito. La libro emfazas g\u0302ian diversecon, for de la stereotipoj kiel unutema, unudimensia kaj kvazau\u0306sekta movado. En g\u0302i enestas masonistoj kaj katolikoj, militistoj kaj kontrau\u0306-militistoj, bols\u0302evikoj kaj kontrau\u0306bols\u0302evikoj, anarkiistoj kaj tradiciistoj, naciistoj kaj kontrau\u0306naciistoj, sciencistoj kaj kamparanoj, feministoj kaj konservativaj virinoj, komercistoj kaj sindikatistoj, instruistoj, inter aliaj grupoj. C\u0302iu kun siaj aspiroj kaj siaj diversaj interpretoj pri tio, kion signifas Esperanto kaj g\u0302ia \u201cinterna ideo\u201d. Tiu c\u0302i diverseco estis fonto de internaj konfliktoj, sed, samtempe, de komuna lernado pri toleremo kaj respekto."}, {"text_idx": "#000018", "text": "La nova bibliotekisto dej\u0302oros 30 horojn semajne kaj helpos prizorgi la Esperantan kolekton, kreskantan i.a. pro donackontrakto kun UEA. Kandidatoj devas i.a. havi fakan edukadon kiel bibliotekisto kaj regi la germanan, anglan kaj Esperanton"}, {"text_idx": "#000019", "text": "Nova artikolo pri Esperanto kaj kosmopolitismo"}, {"text_idx": "#000021", "text": "Pere de Esperanto la studo ekzamenas la praktikan efikon de kosmopolitaj ideoj dum la intermilita periodo. La celo estas kompreni kosmopolitismon ne kiel utopion, sed kiel praktikon. Ke Esperanto tute ne estis nereala pipa song\u0302o, oni povas vidi el tio, ke la Ligo de Nacioj longe diskutis pri g\u0302ia rekomendado kiel lerneja temo al siaj membros\u0302tatoj. La artikolo argumentas, ke komence de la 20-a jarcento Esperanto reprezentis veran eblon por starigi lingvan bazon por faciligi la kunkreskadon de la homaro."}, {"text_idx": "#000024", "text": "En junio 2022 okazos Kongreso de historiistoj en Barcelono. Unu el la sesioj pritraktos la historion de la Esperanto-movado. Proponoj de kontribuoj bonvenas. Eblas proponi ilin ankau\u0306 el aliaj fakoj el sociaj sciencoj, kiel antropologio, sociologio, politika scienco ktp. Laborlingvoj estas la kataluna, la hispana kaj la angla. La periodo por ricevi proponojn finig\u0302os la 10-a januaro 2022. Trovu pli da informoj c\u0302i tie (vidu la sesion 14). Por komentoj au\u0306 demandoj, skribu al jalcaldevi@uoc.edu"}, {"text_idx": "#000025", "text": "Okaze de la centjarig\u0302o de SAT studtago organizig\u0302os en Parizo, c\u0302e EHESS, Campus Condorcet. La 17-an de decembro estos prezentitaj diversaj prelegoj pri la lingva demando c\u0302e la internacioj, pri aspektoj de la vivo de Lanti, pri la laborista movado antau\u0306 1921 kaj pri la SAT-kongreso en 1926 en Leningrado. Krome estos prezentita la projekto pri cifereca muzeo de la vojag\u0302o de Lucien Pe\u0301raire al Azio (1928-1931). Konkludos la tagon atestoj de nunaj SAT-aktivuloj kaj g\u0302enerala diskuto pri politika agado kaj esperantismo. Lingvoj de la evento estas franca, angla kaj esperanto."}, {"text_idx": "#000026", "text": "Por partopreni c\u0302u surloke c\u0302u rete, konsultu la specifan retejon kaj sendu la alig\u0302ilon."}, {"text_idx": "#000027", "text": "Kanto pri la murdita juda popolo"}, {"text_idx": "#000033", "text": "Spertoj el la 20a jarcento: la esperanto-paradigmo"}, {"text_idx": "#000035", "text": "La programon oni povas konsulti c\u0302i tie. La seminario estos kaj c\u0302eeste en Centre Marc Bloch kaj rete. Por partopreni, c\u0302u surloke, c\u0302u distance, sendu al ni mesag\u0302on."}]